Guinea-Bissau lit zwüsche 13° und 17° weschtliger Längi und 11° und 12° nördliger Breiti. Im Norde gränzt d Republik an Senegal (gmeinsami Gränze öbbe 338 km), im Oschte an Guinea (gmeinsami Gränze öbbe 386 km). D Längi vo allne Gränze zsämme isch 724 Kilometer, drvo si 350 Kilometer Küschte. Mit erä Gsamtflechi vo 36.125 km² isch s Land öbbe 10 % chliiner as d Schwiiz, mä muess aber berücksichtige, ass nume öbbe 78 % vo dere Flechi uf em Feschtland lit. Die geographische Koordinate vo dr Hauptschtadt Bissau si 11°50' nördligi Breiti und 15°36' weschtligi Längi.